**MEMORANDUM PERSEFAHAMAN**

**DI ANTARA**

**UNIVERSITI TEKNOLOGI MARA**

**DAN**

**....................................................................................................**

**DI ATAS PERSAHABATAN DAN KERJASAMA, GALAKAN PERSEFAHAMAN BERSAMA, AKADEMIK, KEBUDAYAAN DAN PEMIKIRAN SAINTIFIK SERTA PERTUKARAN KAKITANGAN**

**Memorandum Persefahaman** ini ditandatangani

**DI ANTARA**

**UNIVERSITI TEKNOLOGI MARA** (selepas ini dirujuk sebagai “**UiTM**”), sebuah institusi pengajian tinggi yang ditubuhkan di bawah Akta Universiti Teknologi MARA 1976 yang beralamat di Canseleri, Universiti Teknologi MARA, 40450 Shah Alam, Selangor, Malaysia dan termasuk wakil dan pemegang serah hak yang sah;

**DAN**

.............................................................................................................................................................................. (selepas ini dirujuk sebagai “......”), sebuah universiti/institusi profesional/pusat penyelidikan yang beralamat di ......................................................................................... dan termasuk wakil dan pemegang serah hak yang sah;

(selepas ini dirujuk satu pihak sebagai “Pihak” dan kedua-dua pihak “Pihak-pihak”)

**BAHAWASANYA**

A. UiTM adalah sebuah institusi pengajian tinggi ternama di Malaysia yang mempunyai rekod baik di dalam kecemerlangan pendidikan dan penyelidikan dan mempunyai program usaha sama yang dinamik dengan pelbagai pihak antarabangsa.

B. ............... adalah sebuah universiti/institusi profesional/ pusat penyelidikan yang giat di dalam meningkatkan kebolehan pendidikan dan penyelidikan dan telah memasuki pelbagai kolaborasi dengan pihak lain bagi meningkatkan jaringan dan kerjasama akademik.

C. Pihak-pihak berhasrat untuk memasuki Memorandum Persefahaman ini untuk menyatakan niat dan mewujudkan kerjasama dan kolaborasi di antara Pihak-pihak berdasarkan terma-terma yang terkandung di sini.

**DENGAN INI ADALAH DIPERSETUJUI SEPERTI BERIKUT:**

**PERKARA 1: OBJEKTIF**

Tertakluk kepada terma-terma Memorandum Persefahaman ini dan undang-undang, peraturan-peraturan, dan polisi-polisi di negara masing-masing, Pihak-pihak akan berusaha untuk menguatkan, menggalakkan dan membangunkan bidang akademik, kebudayaan dan penyelidikan di antara Pihak-pihak di atas dasar keuntungan bersama dan saksama.

**PERKARA 2: BIDANG KERJASAMA**

2.1 Pihak-pihak bersetuju untuk menggalakkan aktiviti-aktiviti di bawah, khususnya, bagi menggalakkan kerjasama antarabangsa di dalam bidang akademik di dalam bidang-bidang berikut:

a) pertukaran staf di antara fakulti dari setiap rakan institusi;

b) penerimaan pelajar-pelajar ijazah dan lepasan ijazah dari setiap rakan institusi untuk satu tempoh pengajian atau penyelidikan;

c) mengadakan symposium, konferensi, kursus pendek dan mesyuarat berkenaan isu-isu penyelidikan;

d) pertukaran maklumat berkenaan perkembangan di dalam pendidikan, pembangunan pelajar dan institusi-institusi penyelidikan;

f) menguarkan maklumat dan aktiviti rakan universiti di bawah Memorandum Persefahaman di dalam tapak web Pihak-pihak; dan

e) kerjasama di dalam apa-apa bidang lain seperti mana yang dipersetujui oleh Pihak-pihak dari semasa ke semasa.

2.2 Bagi tujuan perlaksanaan kerjasama mana-mana aktiviti yang disebut di dalam Klausa 2.1, Pihak-pihak bersetuju untuk memasuki perjanjian yang sah dan tertakluk kepada terma-terma dan syarat-syarat yang telah dipersetujui bersama oleh Pihak-pihak.

**PERKARA 3: ATURAN KEWANGAN**

3.1 Memorandum Persefahaman ini tidak akan memberi sebarang obligasi kewangan oleh satu Pihak ke atas Pihak satu lagi.

3.2 Sepanjang perlaksanaan Memorandum Persefahaman ini, setiap Pihak akan menanggung kos dan perbelanjaan sendiri.

**PERKARA 4: KESAN MEMORANDUM PERSEFAHAMAN**

Memorandum Persefahaman ini hanya bertujuan merekodkan niat Pihak-pihak dan bukan atau tidak akan menjadi atau membentuk apa-apa obligasi, samada secara nyata atau tersirat, yang boleh dikuat kuasakan di bawah undang-undang, samada di dalam atau luar negara.

**PERKARA 5: TIADA HUBUNGAN AGENSI**

Tiada apa di dalam Memorandum Persefahaman ini boleh ditafsirkan sebagai membentuk satu perkongsian usaha sama atau apa-apa organisasi perniagaan yang formal di antara Pihak-pihak atau menjadikan satu Pihak sebagai agen kepada pihak satu lagi.

**PERKARA 6: TARIKH KUAT KUASA DAN TEMPOH**

6.1 Memorandum Persefahaman ini akan berkuat kuasa pada tarikh Pihak-pihak menandatangan atau jika tarikh tersebut berbeza, pada tarikh yang terkemudian.

6.2 Memorandum Persefahaman ini akan berkuat kuasa selama TIGA (3) tahun.

6.3 Tempoh Memorandum Persefahaman ini boleh dilanjutkan untuk satu tempoh yang dipersetujui secara bertulis oleh Pihak-pihak.

**PERKARA 7: PENAMATAN**

Memorandum Persefahaman ini boleh ditamatkan oleh mana-mana Pihak dengan memberi satu notis bertulis tidak kurang TIGA PULUH (30) hari. Melainkan Pihak-pihak bersetuju sebaliknya, sebarang aktiviti yang sedang berlangsung pada masa penamatan akan diteruskan sehingga aktiviti tersebut tamat seperti yang telah dirancang.

**PERKARA 8: NOTIS**

Sebarang komunikasi di bawah Memorandum Persefahaman ini hendaklah secara bertulis di dalam Bahasa Melayu atau Bahasa Inggeris dan hendaklah dihantar secara pos berdaftar ke alamat atau dihantar ke alamat email atau nombor faksimili Universiti Teknologi MARA atau …………………………………., yang mana terpakai, seperti yang dinyatakan di bawah atau alamat atau alamat email atau nombor faksimili lain yang telah diberi oleh satu Pihak kepada Pihak satu lagi dan akan, melainkan dinyatakan sebaliknya di sini, dianggap sebagai diterima sekiranya dihantar kepada penerima di alamat atau alamat email atau nombor faksimili yang telah diakui:

**Kepada Universiti Teknologi MARA :**

Alamat : Universiti Teknologi MARA

40450 Shah Alam, Selangor, Malaysia

Untuk perhatian :

Tel. : Faks. : e-mail :

**Kepada ........................................:**

Alamat :

Untuk perhatian :

Tel. : Faks : e-mail :

**SEBAGAI MENYAKSIKAN PERKARA-PERKARA DI ATAS**, Memorandum Persefahaman ini telah di tandatangani secara dua Salinan di \_\_\_\_\_\_\_\_\_\_\_\_\_\_ pada tarikh \_\_\_\_\_ hari bulan \_\_\_\_\_\_\_\_\_\_\_\_\_\_\_ tahun \_\_\_\_\_\_\_\_\_\_\_\_\_\_.

Ditandatangani Ditandatangani

Untuk dan bagi pihak Untuk dan bagi pihak

**UNIVERSITI TEKNOLOGI MARA**

**SHAH ALAM, SELANGOR,**

**MALAYSIA**

............................................................... .......................................................

**PROFESSOR EMERITUS DATO’ DR.**

**HASSAN SAID**

Naib Canselor

Tarikh: .................................... Tarikh: ......................................

Disaksikan oleh: Disaksikan oleh:

................................................. ...............................................